Здаецца, не меншы ажыятаж пры адпаведнай “раскрутцы” маглі б выклікаць беларускія вясковыя калядаванні. У нашых вёсках на каталіцкіх Трох Каралёў (а дзе-нідзе да самых Грамніцаў 2-га лютага) абыходзілі хаты адпаведныя персанажы, а з імі — Чорт ды Анёл. Большасць фіксацый такіх абыходаў зроблена навукоўцамі ў Пастаўскім раёне. Як стала вядома праз рэдакцыйную пошту “К” дзякуючы лісту метадысткі ДУ “Лідскі раённы цэнтр культуры і народнай творчасці” Ганны Некраш, сёлета працэсію Трох Каралёў аднавілі ў вёсцы Вавёрка Лідскага раёна (падрабязней гл. у мінулым нумары).